JEGYZŐKÖNYV

**Készült**: 2016. április 25.-én 8 00 órakor az Őcsényi Polgármesteri Hivatal tanácstermében a Német Nemzetiségi Önkormányzat Képviselő-testületi üléséről

## Jelen vannak:

Hamar Vilmos elnök

Vezsenyi Tiborné elnök helyettes

Holczerné Guth Erzsébet képviselő

**Tanácskozási joggal:**

Kondriczné dr. Varga Erzsébet jegyző

**Meghívottak:**

Horváth Gábor pénzügyi ea. I.

**Hamar Vilmos ŐNNÖ elnök:** Köszöntöm a jegyző Asszonyt, a hivatal munkatársát, Horváth Gábort és az Őcsényi Német Nemzetiségi Önkormányzat Képviselő-testületét a mai ülésen. Megállapítom, hogy a képviselő-testület határozatképes 3 fő jelen van. Jegyzőkönyv hitelesítőnek felkérem Holczerné Guth Erzsébet képviselőt. Aki ezzel egyetért, kérem, kézfelemeléssel jelezze.

**A képviselő-testület 3 igen szavazattal, egyhangúlag az alábbi határozatot hozza:**

**18/2016.(IV.04.) NNÖ Kt határozata**

**Az Őcsényi Német Nemzetiségi Önkormányzat Képviselő-testülete jegyzőkönyv-hitelestőnek Holczerné Guth Erzsébet** **képviselőt kéri fel.**

**Hamar Vilmos ŐNNÖ elnök:** Ismertetném a napirendi pontokat.

## N A P I R E N D

1. **A 2015. évi zárszámadásról szóló határozati javaslat elfogadása**

Előadó: Hamar Vilmos elnök

1. **Egyebek**

**Hamar Vilmos ŐNNÖ elnök:** Aki a napirendi pontokat elfogadja, kérem, kézfeltartással szavazzon.

**A képviselő-testület 3 igen szavazattal, egyhangúan elfogadta a napirendi pontokat.**

1. **Napirend**

**A 2015. évi zárszámadásról szóló határozati javaslat elfogadása**

**Hamar Vilmos ŐNNÖ elnök:** Az első napirendi pont a 2015. évi zárszámadásról szóló határozati javaslat elfogadása

**Vezsenyi Tiborné elnökhelyettes:** Gábor elmondanád, miről van ebben szó?

**Horváth Gábor pénzügyi előadó:** A nemzetiségi önkormányzatok bevétele két részből áll. Az államtól Kb.1.9-2 millió Ft-ot kapnak 3 részletben. A másik része az előző évből áthozott maradvány, amelynek összegét az idei év április 30.-ig kell felhasználni. A nemzetiségi önkormányzat nyitó készlettel indult, amire még nem vonatkozott a felhasználási kötelezettség, ezt nem kell elkölteni. A tavalyi maradvány összeg elköltése megvalósult. A kiadási oldalon az összes jövedelem költségei állnak. Az összejöveteleknek vannak olyan költségei, amelyek reprezentációnak minősülnek. Ami reprezentációnak minősül az a személyes kiadásokhoz tartozik. Ez fog megjelenni a személyi juttatásoknál. A többi a dologi kiadás, pl. belépők, buszköltség, színházlátogatás. Felhívom a figyelmet arra, hogy a kiadások nagyobb része nem lehet reprezentáció.

**Vezsenyi Tiborné elnök helyettes:** Tehát ahogy eddig volt, az ilyen szinten maradhat?

**Horváth Gábor pénzügyi előadó:** Igen, az összejövetelek alkalmával vásárolt aprósütemények mennyiségével nincs probléma.

.

**Vezsenyi Tiborné elnök helyettes:** Akkor a kb. 1,9 millió Ft-ot jövő április 30.-ig kell elköltenünk?

**Horváth Gábor pénzügyi előadó:**Igen.Most már egyértelmű állásfoglalás van abban, hogy a nemzeti önkormányzatok munkájához szükséges tárgyi eszköz beszerzése és szolgáltatások pl. telefonköltség is elszámolható. Csak az került kifizetésre, amiről önkormányzati döntés született.

**Hamar Vilmos ŐNNÖ elnök: Hamar Vilmos ŐNNÖ elnök:** Kérdése, észrevétele valakinek? Aki a 2015. évi zárszámadásról szóló határozati javaslatot elfogadja, kérem, kézfelemeléssel jelezze.

**A képviselő-testület 3 igen szavazattal, egyhangúlag az alábbi határozatot hozza:**

19/2016. (IV.25.) NNÖ határozata

**Az Őcsényi Német Nemzetiségi Önkormányzat Képviselő-testülete a nemzetiségi önkormányzat 2015. évi zárszámadásáról szóló határozati javaslatot a melléklet szerint fogadja el.**

1. **Egyebek**

**Holczerné Guth Erzsébet képviselő:** Szeretném megköszönni a Német Nemzetiségi Nap alkalmából megrendezett kirándulásunk során a pedagógusok és gyerekek közreműködését. Nagyon hasznos volt. Olyan dolgokat láttunk, amiről népismeret órán már beszélgettünk a gyerekekkel. A Geresdlaki kirándulásról egy cikket is megjelentetett a Népújság, amit egy őcsényi tanuló írt. Ez az iskola honlapján is megjelent fényképekkel együtt. Közeledik az évvége. A nemzetiségi önkormányzat minden évben 5000.-Ft-tal jutalmazza azt a tanulót, aki az évfolyamában a legjobban teljesít. Volt olyan év, amikor két tanulót is jutalmaztunk egy évfolyamból, mert nem tudtuk eldönteni ki volt a jobb.

**Hamar Vilmos ŐNNÖ elnök:** Javaslom, hogy 60.000.-Ft keretösszegig hozzunk határozatot a jó tanulók jutalmazásáról, mert volt olyan év, hogy egy évfolyamban kettő gyereket is jutalmaztuk az azonos teljesítményéért. Aki ezzel egyetért, kérem kézfelemeléssel jelezze.

**A képviselő-testület 3 igen szavazattal, egyhangúlag az alábbi határozatot hozza:**

**20/2016.(IV.25.) NNÖ Kt határozata**

**Az Őcsényi Német Nemzetiségi Önkormányzat Képviselő-testülete az Őcsényi Perczel Mór Általános Iskola jó tanulóinak jutalmazására 60.000.- Ft keretösszeget biztosít a 2016. évi költségvetése terhére.**

**Holczerné Guth Erzsébet képviselő:** Befejeződött a német nyelvoktatás az óvodában. 13 alkalommal tartottam foglalkozást, melyen átlagosan 6-10 gyermek vett részt.

Továbbá elmondanám, hogy az iskolába idén eddig, 19 gyereket írattak be és egy nyelvcsoportot fognak indítani. 4-5 gyermeknél nem igényelték a nyelvoktatást, de a többi 13-15 gyermek esetében igen. A 2. osztályban 8 gyermek van, aki nemzetiségi németet tanul. Sajnos most egy gyermek elköltözik. Az idei évet nem érinti a változás, de jövőre ebben az esetben kérdéses, hogy marad-e az önálló csoport. Más évfolyamon tanulókkal nem lenne szerencsés az összevonás.

**Hamar Vilmos ŐNNÖ elnök:** Ebben az esetben bevállaljuk mi és kifizetjük.

**Holczerné Guth Erzsébet képviselő.** Önkormányzatunknak együttműködési megállapodása van az iskolával, ennek sok pontja már megvalósult. Ennek a záró pontja egy közös kiállítás rendezése lenne. Megfelelő anyag lenne hozzá. Az a kérdésem, hogy felvállaljuk-e ezt? Ezt a klubon meg lehetne beszélni. Kiállítóhelyet is találnák hozzá. Pl. a Közösségi Házban vagy valamelyik osztályteremben lehetne ezt megoldani.

**Vezsenyi Tiborné elnök helyettes:** Véleményem szerint ezt mindenképen csináljuk meg, és kössük össze programmal is. A Löwey gimnázium táncosait újra meg lehetne hívni egy fél órás műsorra, amit követhetne egy rövidebb táncház. E mellett fel tudnánk mérni, hogy a Fő utcai házban majd hogyan tudjuk az állandó kiállításunkat megrendezni.

**Holczerné Guth Erzsébet képviselő:** Az iskolával közös kiállítást június 15.-ig kellene megcsinálnunk. A klubosokkal is beszélek és kérek segítséget tőlük.

**Vezsenyi Tiborné elnök helyettes:** Május 21.-én lesz Fekeden a Stifolder fesztivál, arra szeretnénk elmenni. Buszt is szeretnénk bérelni. Van kisebb busza a RomCar Travel-nek?

**Hamar Vilmos ŐNNÖ elnök:** Tudtommal 35 és 50 személyes buszai vannak.Megkérdezem őket, és visszatérünk rá.

Elmondanám még, hogy holnap lesz a Főiskola aulájában német nemzetiségi könyvbemutató. Aki ráér, az el tud rá menni. Kérdése, észrevétele valakinek? Ha nincs, akkor a testületi-ülést 835 –kor bezárom.

Kmf

Hamar Vilmos Holczerné Guth Erzsébet

elnök jegyzőkönyv-hitelesítő